**Kari Mokko** (s. 26. joulukuuta 1966 Oulu ) on suomalainen tv-toimittaja, diplomaatti, kehitys- ja viestintäjohtaja sekä kuvataiteilija. Hän toimi maaliskuusta 2012 lokakuuhun 2014 pääministeri Jyrki Kataisen hallituksessa valtioneuvoston viestintäjohtajana. Mokko oli Pekka Haaviston presidentinvaalikampanjassa Haaviston kansainvälisistä mediasuhteista vastannut neuvonantaja 2023-2024. 

Mokko työskenteli kehitysjohtajana ilmastonmuutokseen yrityslähtöisiä ratkaisuja kehittävässä Climate Leadership Coalitionissa 2020–2023.  Mokon vastuulla oli suomalaisten suuryritysten ja kaupunkien perustaman CLC:n yritys- ja yhteistyöverkosto sekä viestintä. 

Vuosina 2015−2019 Mokko oli yksityiseen omaisuudenhoitoon keskittyvän Juha Hulkko Family Officen neuvonantaja vastuualueenaan yhteiskuntasuhteet ja viestintä. Mokko oli myös IT-yritys Elektrobitin perustajana tunnetun Juha Hulkon johdolla kootun Äly On Tekoja -projektin projektipäällikkö. Äly On Tekoja -projekti osallistui yhteiskunnallisten keskustelutilaisuuksien järjestämisen ja yrittäjien sparraamisen kautta ilmastonmuutoksen hillitsemiseen ja tekoälyn vastuullisen käytön edistämiseen  .

Ennen siirtymistään valtioneuvoston viestintäjohtajaksi Mokko työskenteli vuodesta 2007 lehdistöneuvoksena Suomen suurlähetystössä Washingtonissa. Washingtonissa ollessaan Mokko perusti Yhdysvaltain hallinnon virkamiesten, poliitikkojen ja toimittajien lobbaamiseen keskittyneen suurlähetystön saunaseuran - Diplomatic Finnish Sauna Societyn. Lähes 300-jäsenisen saunaseuran toiminnasta raportoi mm The Washington Post. 

Mokko oli vuosina 1990−1998 tv-toimittajana TV2:n Ajankohtaisessa kakkosessa. Syksystä 1998 kevääseen 2007 hän juonsi TV2:n ajankohtaisohjelmaa *Silminnäkijä*. Hän toimi myös ohjelman tuottajana, aluksi ulkomaan raporttien osalta vuosina 1998–2002 ja vuodesta 2002 koko ohjelman. Mokko erikoistui toimittamaan ajankohtaisraportteja maailman eri sota- ja kriisialueilta muun muassa Afganistanissa, Ruandassa ja Sudanin Darfurissa.. Hänet on palkittu työstään *Silminnäkijässä*. Yhdysvaltain armeijan School of the Americas -koulutuskeskuksesta kertova raportti *Kuoleman korkeakoulu*, jonka hän teki vuonna 1998, sai Koura-palkinnon.

Mokko on koulutukseltaan filosofian maisteri. Hän opiskeli vuosina 1986–1989 Oulun yliopistossa.

Mokko piti ensimmäisen oman taidenäyttelynsä espoolaisessa Galleria Aarnissa syyskuussa 2016. Lokakuussa 2020 Mokolla oli yksitysnäyttely helsinkiläisessä Galleria G12:ssa. 

Mokko asui avoliitossa kansanedustaja Maria Guzeninan kanssa vuosina 2014–2022.

Tunnustukset
------------

* Lumilapio-palkinto 1997, Uusi vankileirien saaristo, TV2.

Lähteet
-------

1. ↑  Tuomas Niskakangas, Löylydiplomaatti palaa Suomeen, Helsingin Sanomat 5.2.2012 sivu C 12
2. ↑  Kari Mokko valtioneuvostoon viestintäjohtajaksi (Archive.org) *yle.fi*.  2.2.2012. Yleisradio. Viitattu 29.4.2012.
3. ↑  Mantilasta valtioneuvoston viestintäjohtaja *yle.fi*.  11.9.2014. Yleisradio. Viitattu 6.12.2014.
4. ↑  Climate Leadership Coalition - CLC *clc.fi*.  23.7.2020. Viitattu 2024-1-20. (englanniksi)
5. ↑  Kari Mokko Climate Leadership Coalitionin yritys- ja yhteistyöverkoston kehitysjohtajaksi *Climate Leadership Coalition*.  6.2.2020. Viitattu 4.3.2020. (englanniksi)
6. ↑  Hulkko: Team Juha Hulkko. Viitattu 17.11.2018.
7. 1 2 3  Kari Mokko kulki pitkän matkan sotakirjeenvaihtajasta kuvataiteilijaksi (Archive.org) *Helsingin Sanomat*.  16.11.2016. Viitattu 18.11.2018.
8. ↑  Äly On Tekoja -projekti *www.facebook.com*. Viitattu 14.11.2018.
9. ↑  Pääministeri Sipilä haluaa Suomen tekoälyn ykkösmaaksi *Valtioneuvosto*. Viitattu 14.11.2018.
10. 1 2  Täysi kymppi *A-tuubi*. Yleisradio. Viitattu 26.2.2014.
11. 1 2  Lehdistövirkamiehet nimitettiin Washingtoniin ja Tokioon *formin.finland.fi*.  14.4.2007. Ulkoasiainministeriö. Viitattu 15.6.2011.
12. ↑  Jason Horowitz: At Finnish Embassy, the heat is on *washingtonpost.com*.  18.3.2010. Viitattu 12.11.2018. (englanniksi)
13. ↑  Löylydiplomaatti palaa Suomeen (digilehden tilaajille) *Helsingin Sanomat*.  5.2.2012. Viitattu 14.11.2018.
14. ↑  Latinalaisen Amerikan vasemmistolainen 2000-luku *yle.fi*. Viitattu 14.11.2018.
15. ↑  Mirna Lattouf: Conscience of a Warrior Nation (Israel) 2003. 30 min. Director: Kari Mokko for YLE TV2. English version by Ann Albrecht. Hebrew with English subtitles and narration. Distributor: Filmakers Library, 124 E 40th Street, New York, NY 10016. 212-808-4980; fax: 212-808-4983. info@filmakers.com.www.filmakers.com.  *Review of Middle East Studies*, 2003/12, nro 2, s. 301–302. doi:10.1017/S0026318400046198. ISSN 0026-3184. Artikkelin verkkoversio.  en
16. 1 2  Kari Mokko *LinkedIn*. Viitattu 15.6.2011.
17. ↑  Kuoleman korkeakoulu *fipa.tm.fr*. FIPA (sivu Internet Archivessa). Viitattu 26.2.2014. (englanniksi)
18. ↑  Mokko Kari *Galleria G12*. Viitattu 20.11.2023.
19. ↑  Mikko Vesa: Maria Guzenina ja Kari Mokko: Ero! *Ilta-Sanomat*.  9.11.2022. Viitattu 19.12.2022.